Den voldsomme tagbrand på Poul Buås Vej i Aalborgs Vestby var umiddelbart ikke påsat. Det står klart efter at politiet har færdiggjort deres tekniske undersøgelser mandag. - Lige nu afventer vi så den tekniske erklæring, men der går nok to til fire uger, siger vicepolitiinspektør ved Nordjyllands Politi Torben Jensen til TV2/Nord. Politiets arbejde er nu færdiggjort og det er nu op til Skadeservice Danmark, håndværkere og boligforening, hvornår beboerne kan vende tilbage.

Opsummering:
Branden på Poul Buås Vej i lørdags var umiddelbart ikke påsat. Det viste politiets tekniske undersøgelser i dag.